Линейните крайцери от самото начало на военните действия се включват в провежданите от флота операции. „Киришима“ и „Хией“ осъществяват прикритието на ударното авионосно съединение, нанесло удара по Пърл Харбър от 7 декември 1941 г., а „Конго“ и „Харуна“ прикриват десантното съединение в хода на десанта в Малайзия през декември 1941 г. Януари – февруари 1942 г. линейните крайцери поддържат своите войски по време на превземането на Индонезия.